COM7 วิ่ง 5% ทำ “ออลไทม์ไฮ” ต่อเนื่อง ลุ้นโชว์กำไรไตรมาส 1 โตเท่าตัว
COM7 วิ่งต่อ 5% ทำ "ออลไทม์ไฮ" ต่อเนื่อง ลุ้นโชว์กำไรไตรมาส 1 โตเท่าตัว
19 เม.ย. 2564

ผู้สื่อข่าวรายงานว่า ราคาหุ้น บริษัท คอมเซเว่น จำกัด (มหาชน) หรือ COM7 ณ เวลา 10.07 น. อยู่ที่ระดับ 76 บาท บวก 3.50 บาท หรือ 4.83% สูงสุดที่ระดับ 77.50 บาท ต่ำสุดที่ระดับ 73.50 บาท ด้วยมูลค่าการซื้อขาย 319.04 ล้านบาท

ด้านนายพิชัย เลิศสุพงศ์กิจ รองกรรมการผู้จัดการฝ่ายการตลาด บล.ธนชาต ประเมินกำไรมีโอกาสเติบโตได้ดีกว่าที่ตลาดคาดไว้ โดยผลดำเนินงานในไตรมาส 1/64 คาดว่ากำไรจะเติบโต 93% ถือว่าดีมาก จากความต้องการอุปกรณ์ด้าน IT สูงขึ้น และยังเพิ่มสินค้าของยี่ห้อ Xiaomi ด้วย รวมทั้งยังได้ประโยชน์จาก iPhone 12 อีกทั้งมี Gadget ออกมามากมาย นอกจากนี้ ปีนี้ยังได้เวลาที่จะเก็บเกี่ยวการลงทุนในการขยายสาขาใหม่ในปี 63